Der bor i øjeblikket 160 enlige mandlige asylansøgere og 23 familier på Asylcenter Morsø, men snart er det fortid. Udlændingestyrelsen har nemlig besluttet at nedlægge Asylcenter Morsø primo november i år. Årsagen skyldes den mindskede flygtningestrøm. Det skriver TV MIDTVEST. 17 asylcentre lukkes helt landet over, mens 23 enten lukkes eller reduceres. Ændringerne berører 16 forskellige kommuner. I alt lukkes 1900 pladser helt - 1800 pladser sættes i beredskab. - Erfaringen viser, at indkvarteringsbehovet hurtigt kan ændre sig, og vi opretholder med denne kapacitetsjustering cirka 2000 pladser i beredskab, som hurtigt kan tages i brug, hvis udviklingen skulle vende, siger kontorchef i Udlændingestyrelsen, Thomas Mortensen, i en pressemeddelelse. Lukningen tæller Center Brønderslev I og II, Center Faaborg, Center Præstekærgaard, Center Lohals, Center Søllested, Center Grenaa, Center Lyngbygaard, Center Voldby, Center Randers, Center Roskilde, Centrene på Samsø og Center Toftlund – og altså Center Morsø. Børneasylcenter Rovvig fortsætter indtil videre.

Opsummering:
Udlændingestyrelsen lukker i alt 17 asylcentre i Danmark. Iblandt er Asylcenter Morsø, hvor flere hundrede asylansøgere bor.